New York, tadyant-agi, tettawi-d ɣef yiwen n umattar, d aderɣal i d-yessasayen sin n yidularen i wass, armi d asmi i t-id-yemlal yiwen n umsebrid i as-ibeddlen ayen yura ɣef telwiḥt-ines, imi aderɣal, yura fell-as « D aderɣal seg wasmi i d-luleɣ ». Amsebrid ibeddel-as tafyirt-agi, yerra-as-tt akka « Teḥḍer-d tefsut ur tt-ẓerreɣ ara ». Seg yimir-nni yuɣal uderɣalnni yessasay-d alamma d mraw d semmus n yidularen i wass. Ihi, tasnukyest s wudem neɣ s tenfalit lqayen, temmal-aɣ-d win yessnen ad yemmeslay s yimeslayen iwezznen, d win yessnen lebni n yinaw, d win daɣen yettmeslayen i ugdud akken iwata.